

**Ойыл ауданы бойынша мүгедектер үшін жұмыс орындарына квота белгілеу туралы**

***Күшін жойған***

Ақтөбе облысы Ойыл аудандық әкімдігінің 2012 жылғы 7 наурыздағы № 45 қаулысы. Ақтөбе облысы Әділет департаментінде 2012 жылғы 16 наурызда № 3-11-107 тіркелді. Күші жойылды - Ақтөбе облысы Ойыл ауданы әкімдігінің 2016 жылғы 03 мамырдағы № 99 қаулысымен

      Ескерту. Күші жойылды - Ақтөбе облысы Ойыл ауданы әкімдігінің 03.05.2016 № 99 қаулысымен.  
      Қазақстан Республикасының 2001 жылғы 23 қаңтардағы № 148 "Қазақстан Республикасындағы жергiлiктi мемлекеттiк басқару және өзiн-өзi басқару туралы" Заңының 31 бабына, Қазақстан Республикасының 2001 жылғы 23 қаңтардағы № 149 "Халықты жұмыспен қамту туралы" Заңының 7 бабының 5-2, 5-3 тармақшаларына сәйкес, аудан әкiмдiгi **ҚАУЛЫ ЕТЕДI:**  
      1. Ауданның кәсiпорындарында және ұйымдарында мүгедектердi жұмысқа орналастыру үшiн жұмыс орындарының жалпы санынан үш пайыз көлемінде жұмыс орындарының квотасы белгiленсiн.  
      2. "Ойыл аудандық жұмыспен қамту және әлеуметтiк бағдарламалар бөлiмi" мемлекеттік мекемесі квотаға сәйкес мүгедектердi жұмыс орындарына орналастыруды қамтамасыз етсiн.  
      Ескерту. 2 тармаққа өзгерістер енгізілді - Ақтөбе облысы Ойыл аудандық әкімдігінің 01.08.2013 № 183 (алғаш ресми жарияланғаннан кейін күнтізбелік он күн өткен соң қолданысқа енгізіледі) қаулысымен.  
      3. Осы қаулының орындалуының бақылауын аудан әкімінің орынбасары А. Қазыбаевқа жүктелсін.  
      4. Осы қаулы оның алғаш ресми жарияланған күнінен кейін күнтізбелік он күн өткен соң қолданысқа енгiзiледi.

|  |  |
| --- | --- |
| *Аудан әкімінің міндетін уақытша атқарушы:* | *Ш. Тлеумағанбетов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК